《新制白氎巾赠昆崙山人二首 其一》
明代·郑善夫

细葛新裁白氎巾，风尘把赠武陵人。渔樵早晚相携去，五色瑶花好自纫。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。